Seznam kadrov |

Seznam kadrov (slik) se nahaja v levem delu glavnega programskega okna.
Opomba: včasih boste naleteli na izraz slika, drugič na izraz kader. Kadar govorimo o sami animaciji, se držimo izraza kader, ko dodajamo nov kader (ki seveda vsebuje sliko) ali pa ga slikovno urejamo, popravljamo ali rišemo, pa dajemo prednost izrazu slika.
Omogoča vam pregled kadrov ter njihovo dodajanje, brisanje, pomikanje navzgor in pomikanje navzdol v seznamu.
Seznam slik vsebuje potrditvena polja, da lahko v fazi urejanja animacije prikažete več kadrov hkrati. To vam pomaga pri spremljanju in urejanju medsebojnega položaja kadrov.
Lastnosti kadrov lahko spreminjate z ukazom v meniju Slika / Lastnosti ali z Orodjarno lastnosti.
Nove kadre lahko ustvarjate z ukazi: podvoji, zlij, obreži.
Za delo s kadri lahko uporabljate odložišče: ukaza kopiraj in prilepi. Ti dve operaciji delujeta različno v menijih Uredi in Slika. Ukaz Uredi / Kopiraj kopira na odložišče le označeni del slike (če ta obstaja). Ukaz Uredi / Prilepi prilepi sliko z odložišča v trenutno izbrano sliko. Ukaz Slika / Kopiraj kader kopira izbrani kader na odložišče. Ukaz Prilepi kader pa deluje kot dodajanje novega kadra na konec seznama slik (preberite tudi: Slika / Dodaj).
V seznamu slik lahko vidite sličice - pomanjšan predogled slik (t.i. nohtke). Njihovo velikost lahko spreminjate v pogovornem oknu Nastavitve (Velikost predogleda na zavihku Slika), lahko pa to storite kar med delom v glavnem oknu programa s kombinacijo tipke Alt in tipk s puščicami: Alt+Dol oziroma Alt+Gor.
Opomba: sličice so prikazane v polni velikosti, ki upošteva vse kadre. (Preberite tudi: logični zaslon).
Slike lahko popravljate v vgrajenem urejevalniku slik.
Uporabite lahko tudi ukaz Zaženi zunanji urejevalnik slik v meniju Orodja. Kateri program je vaš zunanji urejevalnik slik, lahko nastavite v pogovornem oknu Nastavitve (zavihek Slika).