Izboljšano odpiranje slik |

Izboljšano odpiranje slik vam omogoča, da izberete katero koli sliko, ki jo potrebujete.
Glavno okno vsebuje orodjarno in dve okni: okno z drevesom map in okno slik. Mejo med tema oknoma lahko premaknete z miško tako, da jo primete in povlečete v levo ali v desno. V levem delu pod orodjarno okno vsebuje hierarhično strukturo map (drevo). Enostavno lahko vidite vsebino katerega koli pogona ali mape v vašem računalniku. Okno slik je v desnem delu in prikazuje vsebino elementa, ki ga kliknete v drevesni strukturi. Izberete lahko vrsto prikazanih elementov: kliknite Vrsta datotek.
Orodjarna omogoča hitro izvajanje določenih opravil. Kaj počne kateri od gumbov lahko vidite, če se z miško ustavite nad gumbom: prikaže se oblaček z opisom funkcije gumba.
Za hitro premikanje med mapami lahko uporabite zaznamke. Zaznamek vsebuje pot do mape, ki ste jo izbrali pred tem.
Orodjarna vsebuje naslednje gumbe za delo z zaznamki:

Spustni seznam z vašimi zaznamki.
- - Pojdi na zaznamek. Gumb vas v drevesni strukturi prestavi v mapo, ki je v njem shranjena. Pot lahko vidite zapisano tudi pod orodjarno.
- - Dodaj zaznamek. Klik na gumb doda izbrano mapo med zaznamke.
- - Izbriši zaznamek. Klik na ta gumb izbriše izbrani zaznamek.
Orodjarna vsebuje še dva gumba:

- Predogled. Gumb vam prikaže izbrano sličico v oknu v dejanski velikosti.Predogledno okno vsebuje dva gumba, da lahko pogledate prejšnjo in naslednjo sliko brez zapiranja okna. Uporabite lahko tudi smerniški tipki (puščici) "levo" in "desno" na tipkovnici. Pritisk na katero koli drugo tipko zapre predogledno okno.
- Odprite pogovorno okno nastavitve za nastavitev velikosti sličic in določitev, ali se naj pod njimi izpisujejo njihova imena.

Če se z miško ustavite nad sličico, se prikaže oblaček z lastnostmi slike. Ko neko sliko izberete (kliknete nanjo), vidite njene lastnosti tudi v spodnjem delu okna.
Da želeno sliko odprete, jo dvokliknite; lahko pa jo izberete in kliknete gumb "V redu".