Datoteka / Optimiraj |

Optimiranje velikosti GIF-datoteke.
Pomembno je, da so GIF-datoteke čim manjše, saj se bodo internetne strani z manjšimi slikami hitreje nalagale (preberite tudi: Optimizacija).
Gornji del pogovornega okna vsebuje dve vrstici: velikost datoteke in čas nalaganja za izvorno in optimirano datoteko. Pet izbirnih polj določa način optimizacije. Izberete lahko poljubno kombinacijo, da vidite, kako se spremeni velikost optimirane datoteke in čas njenega nalaganja. Spustni seznam Hitrost modema vam omogoča oceniti čas nalaganja za različne modeme.
Obreži področja prozorne slike.
Prozorna slika lahko okoli vidnega dela vsebuje prazen prostor v barvi ozadja. Ta prostor v GIF datoteki zavzema svoj prostor in jo povečuje. Določiti je mogoče najmanjšo pravokotno površino, ki vsebuje celotno vidno sliko, obrezati nepotreben del in ponastaviti zamik slike.
Odstrani ponavljajoče pike.
V prozorni sliki odstrani pike, ki so bile že vidne v prejšnjem kadru. Rezultat je zelo odvisen od same slike; včasih lahko velikost GIF datoteke celo zveča! Zato preizkusite obe možnosti te nastavitve in primerjajte velikosti. Opomba: rezultat te opcije da včasih navidez čudne kadre, vendar ne pozabite, da bodo kadri kombinirani s prejšnjimi.
Odstrani komentarje slik.
Komentarji zavzemajo svoj prostor v GIF datoteki, zato lahko odstranjevanje komentarjev precej zmanjša velikost datoteke.
Sortiraj barvno karto po uporabi in odstrani neuporabljene vnose.
Nekatere barve v barvnih paletah morda niso uporabljene na sličicah. Torej jih lahko brez posledic odstranimo. Opomba: barvna paleta lahko vsebuje naslednje število barv: 2, 4, 8, 16, 32, 64, 128 ali 256. Velikost datoteke je torej po odstranitvi neuporabljenih vnosov lahko manjša, morda pa tudi ne. To je odvisno od števila barv v izvorni paleti in števila neuporabljenih barv.
Premakni barve iz lokalnih palet v globalno paleto
GIF je lahko brez globalne palete (potem mora vsak kader imeti svojo lokalno paleto).
Optimizacija s to možnostjo poskuša nadomestiti vse lokalne palete s prenosom barv v globalno paleto. Če je nemogoče prenesti vse barve v globalno paleto, lokalna paleta ostane.
Ko GIF dodajate novo sliko, lahko poskuša vse svoje barve prenesti v globalno paleto, lahko pa obdrži svojo lokalno paleto. To možnost lahko spreminjate v nastavitvah (spustni seznam Paleta na zavihku Novo).
Odstrani imena slik.
Tudi imena kadrov zavzemajo v GIF-datoteki določen prostor. Torej lahko z odstranitvijo imen zmanjšate velikost GIF-datoteke.