Optimizacija |

Pomembno je, da so vaše GIF-datoteke čim manjše, saj se bodo internetne strani z manjšimi slikami hitreje nalagale. Active GIF Creator vam nudi orodja za optimiranje velikosti GIF-datoteke.
GIF-datoteka vsebuje več slik. Vsaka slika ima med drugim lastnost "trajanje", ki pove, koliko časa bo prikazana - vidna. Večje število slik izboljša kvaliteto animacije, vendar obenem zveča velikost GIF-datoteke. Najti morate pravo razmerje med kvaliteto in velikostjo datoteke.
Velikost izvornih bitnih slik vpliva na velikost končne GIF-datoteke, saj se slike shranijo v polni velikosti logičnega zaslona. Ta določa delovno površino pogleda na GIF. Če se v animaciji spreminja le majhen del velike slike, lahko za animacijo pripravite niz majhnih sličic le tistega dela, ki se spreminja, in jim določite zamik na logičnem zaslonu.
Zamik lahko spreminjate na zavihku Slika na orodjarni lastnosti ali z ukazom Slika / Lastnosti / Zamik, lahko pa kar z vlečenjem z miško. Velika prednost zapisa GIF je uporaba slik različnih velikosti. Katero koli sliko lahko postavite v kateri koli položaj in tako ustvarite animacijo s spreminjanjem majhnega dela slike.
Seznam kadrov vsebuje potrditvena polja, da lahko v fazi urejanja animacije prikažete več kadrov hkrati. To vam pomaga pri spremljanju in urejanju medsebojnega položaja kadrov.
Če paleta GIF vsebuje barve, ki niso uporabljene, jih lahko odstranite v pogovornem oknu Urejanje palete.
Uporabite lahko pogovorno okno Optimiranje (ukaz: Datoteka / Optimiraj).