| Active GIF Creator 2.18 - | Navodila

Domača stran: | http://www.wsoft-lab.com/products/agif/
| E-pošta: | agif@wsoft-lab.com
Slovenski prevodi: | Bojan Pesek
| Določeni deli teh navodil so avtorsko delo prevajalca, ker jih v originalu ni.

Kazalo

Opis programa
Zapis GIF
Uvod v delo s programom Dodajanje kadrov Vstavljanje - uvažanje slik z odložišča Spreminjanje vrstnega reda kadrov Ogled animacije Nastavitve animacije Operacije nad kadri Izdelava 3D gumbov Delo z datotekami | Optimizacija Optimalno število kadrov Velikost in položaj slike Pogovorno okno "Optimizacija" Vgrajeni grafični urejevalnik Urejanje kadrov Uporaba zbirk slik | Lastne nastavitve Orodjarne Lokalizacija - jezik Ustvarjanje zbirk slik Urejevalnik kart HTML

Opis programa

Active GIF Creator 2.18

je program za obdelavo GIF-datotek. Lastnosti - zmogljivosti programa:

- izdelava animiranih GIFov iz niza datotek BMP, JPEG, ICO, PCX, Adobe Photoshop PSD datotek in WMF;
- urejanje GIF datotek z vgrajenim urejevalnikom slik;
- uvoz kadrov iz drugih GIF datotek;
- uvoz slik z odložišča;
- podvajanje, zlivanje, obrezovanje, spreminjanje velikosti, obračanje in zrcaljenje kadrov;
- nastavitev globalnih parametrov GIF-datotek: velikost logičnega zaslona, indeks barve ozadja, število ponovitev v animaciji;
- nastavitev položaja, prozornosti, prepletanja, trajanja, imena in načina odstranjevanja za vsak posamezen kader;
- uporaba učinkov na slikah;
- dodajanje in odstranjevanje komentarjev;
- urejanje barvnih palet;
- optimiranje velikosti GIF datotek;
- prikaz velikosti GIF datoteke in izračun potrebnega časa za prenos z modemi različnih hitrosti;
- shranjevanje GIF animacije kot niza BMP, JPG ali TIFF datotek;
- uvoz in izvoz AVI datotek in ANI datotek;
- uvoz in izvoz BMP trakov - v eni BMP datoteki so shranjeni vsi kadre animacije;
- izdelava slik za 3D gumbe;
- možnost predogleda GIF-datotek na internetni strani z različnimi ozadji;
- izdelava GIF-datotek v ukaznem načinu (iz ukazne vrstice);
- izdelava kart za ukaz <MAP> v HTML;
- izdelava GIF datotek iz ukazne vrstice;
- podpora za različne jezike.

Animirana GIF datoteka vsebuje več slik. Te slike lahko izdelaš s katerimkoli grafičnim programom, na primer Slikar, Adobe Photoshop in drugimi.
Animacija je v GIF formatu realizirana kot niz slik, ki se medsebojno le malo razlikujejo. Menjavanje teh slik povzroči vtis gibanja.
Ta priročnik pojasnjuje osnovna načela izdelave, spreminjanja in optimizacije GIF animacij s pomočjo programa Active GIF Creator (AGIF). Lahko pa si pomagaš s pomočjo -tipka F1- ali ukaz Pomoč v meniju Pomoč, ki pa je žal zaenkrat samo v angleščini.

Opomba: vse slike in animacije v tem priročniku so bile obdelane in optimirane s programom Active GIF Creator 2.18.

Zapis GIF
Graphics Interchange Format
Verzija 89a (modificirana)

Graphics Interchange Format(c) je last podjetja CompuServe Incorporated. GIF(sm) je servisna znamka v lasti podjetja CompuServe Incorporated.
GIF je edne najbolj priljubljenih zapisov slik za internet. Zadnja popravljena verzija je GIF89a, ki uporablja Lempel-Ziv-Welch (LZW) metodo stiskanja.
Slike lahko vsebujejo do 256 barv. Slike v GIF zapisu so lahko tudi prozorne, kar pomeni da ena od barv ne bo prikazana. To omogoča, da se ozadje (slika ali barva) v internetnem brskalniku vidi "skozi" sliko. Zapis GIF podpira tudi prepletanje, tako da v brskalniku vidimo, kako slika "nastaja" med prenosom z internetnega strežnika.

Slike v GIF datoteki lahko gledamo sekvencialno, kar pomeni da smo ustvarili animacijo, film. Nastavitve animacije so shranjene v kontrolnih podaljških. Active GIF Creator nam nudi orodja za spreminjanje teh nastavitev.

Uvod
Dodajanje kadrov

Izberi ukaz Dodaj v meniju Slika ali na orodjarni klikni gumb .
Prikaže se standardno pogovorno okno za odpiranje. Vstavljaš lahko datoteke BMP, GIF, JPG, JPEG, ICO, WMF, EMF, PCX ali PSD.
Mapa s primeri [podmapa \tutorial\samples Active GIF Creatorja] vsebuje datoteke green.bmp, yellow.bmp, in red.bmp. Izberi datoteko green.bmp in AGIF bo dodal nov kader s sliko iz te datoteke. Ponovi dodajanje še za datoteke yellow.bmp, red.bmp in yellow.bmp (še enkrat). Sedaj imaš v seznamu - animaciji štiri kadre. Poglej tudi: FAQ.

Opomba: Če dodaš datoteko z več kot enim kadrom, bodo vsi kadri dodani na koncu seznama - animacije.

Vstavljanje slik z odložišča

V AGIF lahko vstavljaš vse vrste slik iz drugih programov s pomočjo odložišča. Mogoče je, na primer, vstavljati tako besedilo kot slike, ki si jih naredil z orodji v MS Wordu. Za vstavljanje slike z odložišča lahko uporabiš meni Slika/Prilepi sliko, ali pa klikneš gumb na standardni orodjarni, če si ga postavil tja s pomočjo pogovornega okna Uredi orodjarne (F12).(Glej: Orodjarne).
Opomba. Ker posamezna slika v GIF datoteki ne more vsebovati več kot 256 barv, bo slika z odložišča, ki vsebuje več barv, pretvorjena v 256-barvni grafični način.

Spreminjanje vrstnega reda kadrov

Glej sliko zgoraj.
Kadar dodajaš nove slike, se le-te dodajo na konec seznama. Kasneje jih lahko premakneš na katerokoli mesto v animaciji.
Za pomikanje kadra v seznamu navzgor: v meniju Slika izberi ukaz Pomakni navzgor ali na orodjarni klikni gumb .
Za pomikanje kadra v seznamu navzdol: v meniju Slika izberi ukaz Pomakni navzdol ali klikni gumb .
Vrstni red kadrov lahko preurediš tudi tako, da kader primeš in ga povlečeš na nov položaj v seznamu (s pritisnjeno levo miškino tipko).
Da kader odstraniš iz animacije v meniju Slika izberi ukaz Izbriši ali klikni gumb .

Ogled animacije

Za ogled animacije v meniju Animacija izberi ukaz Poženi/ustavi animacijo ali na orodjarni klikni . Sličica na tem gumbu se bo spremenila v . Animacija v AGif-u bo tekla, dokler je ne ustaviš ali pričneš spreminjati nastavitve animacije. Animacijo zaustaviš z ukazom Poženi/ustavi animacijo v meniju Animacija ali s klikom na gumb .

Spreminjanje nastavitev animacije
Število ponovitev animacije

V datoteki GIF je zapisano število ponovitev animacije. To nastavitev lahko pogledaš ali spremeniš na zavihku Splošno na orodjarni lastnosti. [Če orodjarna lastnosti ni vidna, jo prikažeš z ukazom Orodjarna lastnosti v meniju Pogled]. Ob števcu ponovitev je na tem zavihku še potrditveno polje Brez konca. Kadar je to polje odkljukano, je števec ponovitev onemogočen, animacija pa se ponavlja v neskončnost.
Še na dva načina lahko spremeniš nastavitev števca ponovitev: v meniju Animacija izbereš ukaz Števec ponovitev ali pa na orodjarni klikneš gumb .
Trajanje
Vsak kader v GIF datoteki ima svojo vrednost spremenljivke trajanje, ki podaja trajanje prikaza posamezne sličice - čas v stotinkah sekunde. Na primer, vrednost 25 pomeni 25 stotink - četrt sekunde. To vrednost lahko za vsak kader posamezno nastavljaš na zavihku Slika orodjarne lastnosti [Če orodjarna lastnosti ni vidna, jo prikažeš z ukazom Orodjarna lastnosti v meniju Pogled].
Drugi način nastavitve trajanja: v meniju Animacija izbereš ukaz Trajanje ali pa na orodjarni klikneš gumb . V pogovornem oknu lahko potem nastaviš trajanje prikaza za izbrani kader ali za vse kadre hkrati.
V našem vzorčnem primeru bomo nastavili trajanje za zeleno in rdečo luč 300 (3 sekunde) pri obeh rumenih pa 50 (pol sekunde).
Rezultat našega dela je ta animacija:

Uporaba nastavitve "Kako odstraniti"
Uporavljamo jo za nastavitev med ogledovanjem internetne strani z GIF-datoteko. Najdeš jo na zavihku Slika orodjarni Nastavitve in lahko zavzame naslednje vrednosti:
- brskalnik naj odloči (brskalnik sliko odstrani na svoj privzet način);
- ne odstrani (slika ne bo odstranjena, naslednja slika bo prikazana preko nje);
- v barvo ozadja (brskalnik sliko zamenja z barvo sovjega ozadja);
- v prejšnje stanje (brskalnik sliko zamenja s predhodno sliko).

Privzete nastavitve števila ponovitev in trajanja prikaza kadra za novo animacijo lahko nastaviš v pogovornem oknu Nastavitve, ki ga dobiš z ukazom Nastavitve v meniju Datoteka ali z "vročo tipko" F6 (glej naslednjo sliko).

Operacije nad kadri
Sestavi

V seznamu kadrov ima vsak kader svoje potrditveno polje. Z označitvijo večih kadrov lahko med urejanjem vidimo vse označene kadre hkrati. To je koristno, saj lahko na zavihku Sestavi vidimo medsebojni položaj kadrov. Vedno je prikazan trenutni kader.
Podvoji
Včasih potrebuješ dva ali več enakih kadrov. Izberi ustrezni kader in ukaz v meniju Slike/Operacije/Podvoji ali klikni gumb na orodjarni. Če gumba na orodjarni ni, glej: Orodjarne.
Zlij
Novo sliko (kader) lahko narediš iz več obstoječih slik. Na primer: ena slika bo služila kot ozadje - podlaga, druge slike pa bodo razporejene na to podlago. Za zlitje več kadrov označi želene kadre (ni nujno, da so zaporedni) in v meniju izberi Slika/Operacije/Zlij. Nov kader, ki nastane z zlitjem izbranih, se pojavi za zadnjim izbranim kadrom.
Bližnjica za zlitje kadrov je gumb . Glej: Orodjarne. Preberi tudi FAQ.
Obreži
Včasih potrebuješ nov kader, ki predstavlja le del obstoječega kadra. To narediš z ukazom Slika/Operacije/Obrežiali z gumbom .
Spremeni velikost
Velikost poljubnega kadra lahko spremeniš v pogovornem oknu, ki se odpre po ukazu Slika/Operacije/Velikost ali s klikom gumba na zavihku Slika v orodjarni Lastnosti.
Zavrti in zrcali
Kader lahko zavrtiš v levo ali v desno za 90 stopinj ali za 180 stopinj. Lahko ga tudi prezrcališ preko vodoravnice ali navpičnice. Ukaze najdeš v meniju Slika/Operacije/Zavrti in Slika/Operacije/Zrcali.

Učinki
Za uporabo orodij za učine v meniju izberi Slika/Operacije/Učinki ali klikni gumb na orodjarni.
Izberi zavihek z želenim učinkom, poljubno spremeni nastavitve in klikni Prikaži, da vidiš rezultat. Nato lahko spremeniš nastavitve in vidiš učinek drugačnih nastavitev.
Gumb Ne prikaži ti prikaže trenutni kader brez uporabljenega učinka.
Gumb Potrdi shrani učinek na trenutnem kadru. Zaporedoma lahko uporabiš tudi več učinkov.

Urejevalnik gumbov
Za izdelavo 3D gumbov izberi v meniju Orodja/Urejevalnik gumbov. Izberi želeno predlogo in spremeni nastavitve gumba, napisa, vira stevlobe, sence.

Delo z datotekami

Odpiranje
Za odpiranje GIF datoteke v meniju izberi Datoteka/Odpri ali klikni gumb na orodjarni.
Za uvoz trakov bitnih slik, AVI in ANI datotek v meniju izberi Datoteka/Uvozi.

Shranjevanje

Za shranjevanje animacije v meniju Datoteka izbereš ukaz Shrani ali na orodjarni klikneš gumb . Če je slika nova (če še nima imena), se odpre standardno Okensko pogovorno okno za shranjevanje, v katerem določiš ime datoteke in mapo, kamor se naj shrani... Datoteko, ki je že shranjena, lahko shraniš pod drugim imenom z ukazom Shrani kot v meniju Datoteka.

Animacijo GIF lahko shraniš kot AVI datoteko ali kot niz BMP, TIFF ali JPEG datotek ter AVI ali ANI datoteko z ukazom Izvozi v meniju Datoteka.
V pogovornem oknu za shranjevanje izbereš ustrezno vrsto datotek.
Poglejmo primer: izbereš Bitne slike (*.BMP), določiš ime (npr.: risanka) in klikneš gumb Shrani. V izbrani mapi boš dobil toliko BMP datotek, kot je bilo kadrov v animaciji. Njihova imena bodo risanka01.bmp, risanka02.bmp, ... AGIF jih bo avtomatsko oštevilčil.

JPEG
V pogovornem oknu, ki ga dobiš z ukazom Nastavitve v meniju Datoteka, lahko na zavihku Izvozi nastaviš kvaliteto stiskanja (1 do 100) za shranjevanje JPEG datotek, lahko pa vklopiš tudi izvoz v JPEG datoteko s sivinsko paleto.

BMP trak bitnih slik
Animacijo lahko shraniš tudi v eno samo BMP datoteko, v kateri bodo posamezni kadri nanizani na traku drug za drugim. V meniju Datoteka izbereš ukaz Izvozi, za vrsto datoteke pa izbereš Trak bitnih slik (*.BMP). Širina in višina posamezne sličice sta enaki, tako je število sličic v BMP datoteki enako: skupna širina deljeno z višina BMP slike. Oziroma obratno: če imaš 17 kadrov, vsak je širok 69 pik in visok 100 pik, bo trak bitnih slik BMP slika višine 100 pik in širine 1700 pik. Shranjena slika bo videti taka, kot spodnja.

AVI
Posebnosti pri shranjevanju/izvozu datotek vrste AVI: meni Datoteka ukaz Izvozi, vrsta datotek AVI datoteke. V pogovornem oknu, ki ga dobiš z ukazom Nastavitve v meniju Datoteka, lahko na zavihku Izvozi nastaviš število ponovitev animacije v AVI datoteki.
Active GIF Creator pri izvozu v AVI datoteko pomnoži kadre, da s tem simulira trajanje posameznih kadrov.
Na primer: imamo 5 kadrov z nastavljenimi trajanji 100, 170, 75, 25, 110 (stotink sekunde).
Trajanje kadra pri izvozu je 25/100 sekunde, in AGIF izvaža tako:
1. kader - zaokroženo(100 / 25) = 4x
2. kader - zaokroženo(170 / 25) = 7x
3. kader - zaokroženo( 75 / 25) = 3x
4. kader - zaokroženo( 25 / 25) = 1x
5. kader - zaokroženo(110 / 25) = 4x
Tako dobimo pri izvozu AVI datoteko z: 4+7+3+1+4 kadri. In animacija je časovno dovolj podobna izvornim nastavitvam GIF animacije.
Opomba: v neregistrirani kopiji Active GIF Creatorja se na shranjeno animacijo na vsak kader doda v desnem gornjem vogalu napis: AGif - UNREGISTERED.

Predogled GIF-datoteke na internetni strani
Da si ogledaš svojo GIF-datoteko, v meniju izberi Orodja/Internetna stran in izberi barvo ali sliko ozadja ter barvo besedila
Optimizacija

Za uporabo v internetu je pomembno, da je GIF datoteka čim manjša, saj se internetne strani z manjšimi datotekami hitreje nalagajo. Seveda pa želimo ohraniti nivo kvalitete in privlačnosti animacije.
Active GIF Creator vsebuje tudi orodje za optimizacijo velikosti datotek.

Optimizacija GIF datotek obsega več metod:

- optimalno število kadrov;
- zmanjševanje slik in nastavitev zamika za posamezne kadre;
- odstranjevanje ponavljajočih se točk;
- odstranjevanje komentarjev;
- sortiranje barvne palete in odstranjevanje neuporabljenih barv;
- premikanje barv iz lokalnih palet v globalno paleto;
- odstranjevanje imen slik.

Optimalno število kadrov.
GIF datoteka vsebuje več posameznih sličic - kadrov. Vsak kader (lahko) ima svojo nastavitev, koliko časa bo prikazan, viden. Večje število kadrov seveda izboljša animacijo, jo naredi zanimivejšo, vendar s tem velikost datoteke narašča. Pomembno je najti najustreznejše razmerje med številom kadrov in velikostjo datoteke. To je seveda prepuščeno nam samim, AGIF pa nam lahko pomaga z optimizacijo velikosti datoteke, kot je opisano v naslednjih odstavkih.
Velikost in položaj slike.
Velikost izvornih bitnih slik vpliva na velikost ciljne GIF animacije, saj so posamezne sličice shranjene v polni velikosti ne glede na logični zaslon [Logični zaslon definira delovni prostor pogleda na GIF].
Če se od kadra do kadra spreminjajo le manjši delčki slike, lahko izdelamo manjše sličice in samo določimo njihov zamik na logičnem zaslonu. Zamik sličice v kadru lahko nastaviš na zavihku Slika na orodjarni lastnosti ali z ukazom Zamik v meniju Slika, lahko pa sličico kar povlečeš z miško po delovnem prostoru. Ena izmed velikih prednosti zapisa v formatu GIF je uporaba sličic različnih velikosti. Vsako sličico lahko postaviš na poljubno mesto v kadru. To omogoča uporabo majhnih sličic za animiranje delov velike slike. Za izrez potrebnega delčka slike lahko uporabiš v meniju Slika v podmeniju Operacije ukaz Obreži. V pogovornem oknu za obrezovanje lahko številčno nastaviš položaj in velikost delčka, ki ga potrebuješ, lahko pa ponujeni okvir za obrezovanje premakneš kar z miško. Če ob vlečenju držiš tipko CTRL na tipkovnici, pa lahko ponujenemu okvirju spreminjaš velikost.
Če želiš obrezani delček dobiti v novem kadru, mora biti polje Zamenjaj nepotrjeno, prazno.
Seznam kadrov ima potrditvena polja, s katerimi si lahko ob delu prikažeš več kadrov hkrati (prekrivajoče), kar pomaga pri pregledu medsebojnega položaja sličic v različnih kadrih.
Pogovorno okno "Optimizacija".

V gornjem delu pogovornega okna sta dve vrstici: velikost datoteke in čas prenosa za izvirno in optimirano datoteko. Pet potrditvenih polj v spodnjem delu pogovornega okna omogoča različne nastavitve optimiranja. Preizkusiš lahko različne kombinacije nastavitev in vidiš, kako vplivajo na velikost datoteke in čas prenosa. V polju Hitrost modema lahko spremeniš nastavitev, da ugotoviš čas prenosa za uporabnike z različnimi modemi.
Kot je vidno v gornjem primeru (gre za animiran semafor, ki smo ga naredili), je z vklopljenimi vsemi možnostmi optimiranja datoteka za skoraj 60% manjša. Kaj je shranjeno v neoptimirani datoteki in kaj v optimirani, pa je vidno na spodnji sliki. Levi del predstavlja štiri sličice v neoptimirani datoteki, desni del pa v optimirani datoteki.

Razlika v količini podatkov je očitna. Opomba: bodi pozoren na prozornost večine slike optimirane datoteke - pomeni, da teh podatkov v datoteki ni.

Obreži področja prozorne slike.

Prozorna slika lahko vsebuje obrobo - dodaten prostor, ki pa je pri prikazu prozoren. Ta dodaten prostor pa seveda zavzame svoj prostor tudi v GIF datoteki. Zato je možno poiskati najmanjši možen pravokotnik za sliko in spremeniti nastavitve velikosti slike in njenega zamika v kadru.
Odstrani ponavljajoče pike.
Odstrani pike prozorne slike, ki so že nastopale v prejšnjem kadru, in se niso spremenile. Rezultat vklopa te opcije je v zelo veliki meri odvisen od slik samih. Včasih lahko celo poveča velikost GIF datoteke! Zato preizkusi obe možnosti: vklopljeno in izklopljeno opcijo. Po optimiranju s to možnostjo bodo slike pri urejanju verjetno izgledale čudno, vendar ne pozabi, da se bodo pri animaciji pike kombinirale s pikami iz prejšnjega kadra.
Kot primer naj služi naslednji optimirani GIF iz 5 kadrov:
Posamezni kadri izgledajo na prvi pogled nekoliko čudno, vendar je rezultat animacije popolnoma v redu:
Odstrani komentarje in imena slik.
Komentarji, ki jih dodaš kadrom, in imena slik so dodatna količina podatkov, ki jih je treba shraniti. Zato odstranitev le teh zmanjša velikost datoteke.

Sortiraj barvno paleto glede na uporabo in odstrani neuporabljene barve.
Nekatere barve v barvni paleti GIF slike so morda neuporabljene. Torej jih lahko odstraniš brez izgube kvalitete slike. Opomba: število barv v barvni paleti GIF datoteke je lahko eno od števil: 2, 4, 8, 16, 32, 64, 128, 256. Torej je lahko velikost datoteke po odstranitvi neuporabljenih barv manjša, morda pa tudi ne. Odvisno je od števila barv v izvorni paleti in števila neuporabljenih barv.
Poglej naslednja dva GIFa. Med njima ni nobene razlike, vendar ima levi paleto z 256 barvami, desni pa s 16 barvami. Razlikujeta pa se tudi po velikosti: levi 2337, desni 1564 bytov.

Premakni barve iz lokalnih palet v globalno paleto.
GIF datoteka lahko ima globalno paleto ali pa tudi ne. Če globalna paleta ne obstaja, mora imeti vsaka slika v GIF datoteki svojo lokalno paleto z največ 256 barvami. Optimizacija s to izbiro poskuša odstraniti lokalne palete, ki zasedajo prostor, s tem, da premakne barvne vnose iz lokalnih palet v globalno paleto. Če ne uspe prenesti vseh vnosov v globalno paleto (ker ta nima več toliko prostih mest, kolikor vsebuje lokalna paleta "novih" barv - ki jih v globalni paleti še ni), taka lokalna paleta ostane.
Ko dodajaš sliko k obstoječi animaciji, lahko ta obdrži svojo paleto, ali pa poskuša vnesti svoje barve v globalno paleto. Nastavitev lahko spremeniš v meniju Datoteka, ukaz Nastavitve, zavihek Novo - izbor Paleta.

Vgrajeni grafični urejevalnik
Urejanje kadrov

Active GIF Creator vsebuje podobno zbirko grafičnih orodij, kot jih imamo v okenskem Slikarju.
Za urejanje kadra izberi zavihek Uredi in ob desnem robu okna boš videl zbirko orodij. Če želiš izbrati določeno orodje, klikni nanj z miško. Če pa nad orodjem z miško obmiruješ, boš videl opis.

Na voljo so naslednja orodja:

- -izbor pravokotnega področja
- -prostoročno določanje izbora
- -lupa - povečava slike (1-, 5- ali 9-kratna)
- -radirka - štiri velikosti kvadratne oblike
- -svinčnik
- -čopič - po tri debeline okrogle in kvadratne oblike.
- -pršilo - tri velikost
- -besedilo - lastnosti nastaviš s standardnim pogovornim oknom za pisave
- -zapolnitev - polivanje
- -preberi barvo pike
- -črta - tri debeline
- -krivulja - tri debeline
- -pravokotnik
- -večkotnik - risanje zaključiš z dvoklikom
- -zaobljeni večkotnik
- -elipsa

Orodja Pravokotnik, Večkotnik, Zaobljeni večkotnik in Elipsa omogočajo tri vrste oblik: okvir (znotraj prozoren), poln okvir ter samo polnilo.
Za vsa orodja lahko izbereš barvo pisala in barvo ozadja iz palete na dnu okna. Za izbor barve pisala na barvo klikni z levo miškino tipko, za barvo ozadja (polnila) pa z desno tipko. Med risanjem lahko držiš levo ali desno miškino tipko: rezultat je uporaba ene ali druge izbrane barve.
Primer: izbrani imaš rdečo (pisalo) in modro barvo (polnilo). Narišeš elipso z držanjem leve miškine tipke - elipsa bo rdeča; če rišeš z držanjem desne miškine tipke, bo elipsa modra.
Opomba: avtomatsko risanje kvadratov in krogov z držanjem kake tipke na tipkovnici (kot je mogoče v nekaterih drugih programih) še ni možno.
Uporaba zbirk slik

Zbirke slik omogočajo uporabo množice pripravljenih sličic, ki jih kot delčke - elemente - vstaviš v kader. Uporabiš lahko zbirke, ki si jih dobil s programom, lahko pa si pripraviš svoje zbirke.
Za nastavitev zbirk uporabi v menijski ukaz Orodja/Zbirke slik. Odprlo se bo pogovorno okno s seznamom. Elementi seznama so datoteke z BMP trakovi sličic. Elemente seznama lahko brišeš, nanj dodajaš nove zbirke, vrstni red zbirk na seznamu preurejaš ter določene zbirke odkljukaš, izbereš.
Označena zbirka na seznamu pomeni, da bo zbirkino okno vidno na zaslonu. Pogovorno okno za zbirke lahko sedaj zapreš. Okno lahko premikaš in mu spreminjaš velikost.
Sedaj izbereš zavihek "Uredi" v osrednjem delu okna. Klikni poljubno sličico v zbirki. Sličica bo vstavljena v desni gornji kot trenutno izbranega kadra (podobno, kot pri ukazu "prilepi z odložišča"). Sličico premakni na poljubno mesto v kadru. Nadaljuj z delom.
Opomba: Vstavljena sličica bo barvno prilagojena paleti trenutnega kadra ali globalni paleti (odvisno, katero uporabljaš).

Lastne nastavitve
Orodjarne

Po namestitvi Active GIF Creator-ja vsebuje določena orodja. S pomočjo pogovornega okna Pogled/Uredi orodjarne lahko na standardno orodjarno namestiš poljubna orodja. Iz seznama ukazov z miško povleci željeno orodje na izbrano mesto v orodjarni. Če katero od orodij hočeš odstraniti, pa ga z miško povleci z orodjarne.

Lokalizacija

Izraz lokalizacija pomeni prilagoditev programa lokalnemu okolju - torej nastavitev jezika za menije, sporočila, opise,...
Active GIF Creator podpira popolno lokalizacijo uporabniškega vmesnika - vsi meniji, zaslonska sporočila, besedila,... so lahko v poljubnem jeziku, ki ga program podpira. Za spremembo jezika klikni gumb . Izberi jezik in pritisni tipko Enter.
Opomba: Kjer program uporablja standardna pogovorna okna Oken, bodo le-ta seveda v tistem jeziku, ki ga podpira tvoja verzija - če imaš angleška Okna, bodo pogovorna okna za navadno odpiranje, shranjevanje, pisave, barve,... v angleščini. Pa recimo, da je takih anglofilov z angleškimi Okni le še malo - tisti pa naj tudi ta navodila preberejo v angleščini.
Opomba: Če so kakšni izrazi ali menijski elementi v angleščini, kljub temu, da si izbral slovenski jezik, pomeni, da nimaš najnovejše verzije datoteke s slovenskimi sporočili.
Z domače strani programa navedene na začetku tega priročnika poberi novo lokalizacijsko datoteko slovenian.msg, jo odpakiraj v podpodročje ...\international\ področja kamor si namestil Active GIF Creator. Nato ponovno izberi slovenski jezik ... in stvar bi morala delovati.
Lahko pa sem ga seveda tudi jaz kaj polomil - če odkriješ mojo napako, mi pošlji E-mail.

Ustvarjanje zbirk slik

Zbirka slik je shranjena kot trak BMP sličic. Trak bitnih slik predstavlja BMP datoteka, v kateri je niz majhnih sličic, tako kot zaporedje slik na filmu. Poglej tudi: BMP trak.
Zberi sličice, ki jih potrebuješ, in jih vstavi v GIF datoteko kot posamezne kadre. Da izdelaš trak bitnih slik, uporabi ukaz v meniju Datoteka/Izvozi ter v pogovornem oknu izberi vrsto datoteke trak bitnih slik.
Sedaj lahko uporabljaš posamezne sličice z ukazom Orodja/Zbirke slik. O uporabi glej poglavje: Uporaba zbirk slik.
Še nasvet:
Zbirko dopolniš z novimi sličicami tako, da uvoziš trak BMP - meni Datoteka/Uvozi. Tako dobiš GIF s kadri in poljubno dodaš nove sličice, lahko pa tudi spremeniš vrstni red in s tem vplivaš na položaj posameznih sličic v oknu zbirke. (Sličice si v oknu zbirke sledijo po vrsticah.)
Nato znova izvoziš GIF kot trak bitnih slik. Če si med tem delom imel aktivirano okno zbirke slik, ki si jo spreminjal, moraš okno zapreti - deaktivirati, ter ponovno aktivirati.

Urejevalnik kart
je orodje za izdelavo kart za slike v HTML jeziku - za ukaz <MAP>.
Za GIF slike lahko ustvarjaš in spreminjaš karte ter jih preko Odložišča kopiraš v svoj HTML urejevalnik.

Okno ima dva zavihka: GIF in HTML. Zavihek GIF vsebuje GIF sliko in omogoča pregledovanje in ustvarjanje in spreminjanje področij naslednjih oblik: pravokotnik, krog in večkotnik. Na zavihku HTML si lahko ogledaš ustvarjeno HTML kodo za izbrano karto.
V desnem delu okna je prostor za drevesno strukturo. Veje prvega nivoja so različne karte, veje drugega nivoja pa področja posamezne karte.

Gumbi na orodni vrstici:

- - Kopiraj HTML kodo na Odložišče.
- - Dodaj novo karto.
- - Izbriši karto.
- - Uredi ime karte.
- - Novo področje bo pravokotne oblike.
- - Novo področje bo krog.
- - Novo področje bo večkotnik.
- - Dodaj novo področje h karti.
- - Izbriši področje iz karte.
- - Uredi koordinate področja in URL.

Kako narišeš novo področje za karto?

- Za pravokotno področje: pritisni miškino tipko v enem oglišču področja. Drži miškino tipko in premikaj miško. Pri tem se tiu prikazoval pravokotnik spremenljive velikosti z mirujočim začetnim ogliščem. Ko ima področje želeno velikost in obliko, spusti miškino tipko.
- Za krog: pritisni miškino tipko v središču želenega področja in premikaj miško. Izrisoval se ti bo spreminjajoč krog. Spusti miškino tipko za potrditev.
- Za večkotnik: klikni z miško v točkah slike. Klikni z desno tipko, da potrdiš narisan večkotnik. Namesto desne miškine tipke lahko za potrditev klikneš katerikoli koli od treh gumbov za oblike na orodjarni.

Ko imaš karto pripravljeno - zapisano kodo si lahko ogledaš na zavihku HTML - jo s klikom na ustrezen gumb (prvi od zgoraj opisanih) kopiraš na odložišče, z odložišča pa jo nato prilepiš v svoj HTML urejevalnik.

Copyright notices: © 2000-2003 WSoft Lab. Vse pravice pridržane. GIF - Service Mark podjetja CompuServe Inc. © Slovenski prevodi (program, priročnik, pomoč): Bojan Pesek, 2003 |