Orodja / Urejevalnik gumbov |

To pogovorno okno je namenjeno izdelavi trodimenzionalnih gumbov za internetne strani.
Okno Predloge vsebuje predpripravljene predloge za izdelavo gumbov. Predloge lahko brišeš in dodajaš.
Izbira Anti-aliasing vključi filter, ki prikaže v rasterski sliki bolj gladke krivulje in barvne prehode.
Okno Izvozi: izdelan gumb lahko izvoziš na odložišče ali v GIF ali JPEG datoteko.
Opomba: Gumbi izdelani v neregistrirani kopiji programa Active GIF Creator bodo pri izvozu opremljeni z dodatnima modrima črtama čez sliko.
Ko spremeniš katerokoli nastavitev, se bo slika samodejno obnovila v 5 sekundah. Lahko pa klikneš gumb Osveži sliko.
Izdelan gumb lahko kot nov kader dodaš trenutni GIF animaciji v AGIF s klikom na gumb Dodaj sliko GIFu.

Nastavitve
Seznam Gumb vsebuje nastavitve za gumb.
- Gumb Oblika odpre pogovorno okno z izborom predpripravljenih oblik.
- Polje Samoprilagodi vključi samodejno prilagajanje širine okna napisu.
- Polji Višina in Širina določata velikost gumba.
- Polje Rob določa širino robu gumba.
- Seznam Slog ti omogoča različne nastavitve barvanja gumbov (klikni obarvan kvadratek za spreminjanje barv) ali teksture (izbereš lahko sliko v datoteki - klikni Prebrskaj; izbira Raztegni sliko prilagodi velikosti gumba).
Seznam Napis določa lastnosti napisa na gumbu.
- V polje Besedilo vpišeš besedilo, ki ga želiš na gumbu.
- Polji Levo in Vrh določata položaj napisa.
- Izbirni polji Usrediščeno X in Usrediščeno Y usrediščita na gumbu napis vodoravno ali navpično.
- Določiš lahko Pisavo in Barvo napisa.
- Skupina Senca določa barvo in oddaljenost sence napisa na gumbu.
Seznam Vir svetlobe vsebuje nastavitve položaja in intenzivnosti svetlobe.
- Sličico vira svetlobe lahko premikaš tudi z miško.
Seznam Slika:
- Določiš lahko barvo ozadja (klikni kvadratek za izbiro barve).
- Skupina Senca določa barvo in oddaljenost sence, ki jo meče gumb na podlago.