Pogovorno okno Učinki |

To pogovorno okno ti ponuja veliko izbiro orodij za spreminjanje slike.
Izberi zavihek z želenim učinkom, spremeni nastavitve, nato pa klikni gumb Prikaži, da vidiš rezultat. Nato lahko spreminjaš nastavitve, da vidiš različne učinke in se odločiš za najustreznajšega.
Gumb Potrdi shrani sliko v interni pomnilnik, tako da lahko uporabiš zaporedoma več učinkov.
Gumb Ne prikaži prikaže sliko iz internega pomnilnika brez trenutno prikazanega učinka; če nisi kliknil gumba Potrdi, se ti pokaže izvirna slika.

Na voljo so ti naslednji zavihki z učinki:
- Valovanje
Učinek na sliki povzroči vtis valovanja. Možni načini: Naključno, Pršilo, Črtasto, Trikotno in Žagasto ter tri načine Valovanja.
Korak določa polmer delovanja.
- Ovalno uokvirjanje
Učinek ustvari barven ovlen okvir na sliki. Barvo določiš s klikom na gumb Barva.
- Tekstura
Zapolnitev slike z majhnimi kopijami izvorne slike.
Način ti omogoča, da izbereš Tlakovanje ali Prekrivanje.
Korak določa velikost tlakovalnih sličic.
- Marmor
Učinek obdela sliko tako, da je podobna teksturi marmorja.
Izberi Način in določi vrednost Merilo ter celoštevilsko vrednost Turbulenca.
- Tresenje
Učinek zamakne sliko.
V polju Načinizberi vodoravni ali navpični način tresenja.
Korak določa število slikovnih točk tresenja.