Pravokotnik |

Pravokotnik - nariše pravokotnik ali zapolnjen pravokotnik na sliko.
Pravokotnik je lahko zapolnjen z barvo ospredja ali z barvo ozadja.
Izberete lahko vrsto pravokotnika:
- prazen (prozoren) z obrobo v barvi ozadja ali barvi ospredja;
- pravokotnik zapolnjen z barvo ospredja in obrobo barve ozadja; pravokotnik zapolnjen z barvo ozadja in obrobo barve ospredja;
- zapolnjen pravokotnik barve ospredja ali ozadja brez obrobe.
Držite pritisnjeno miškino tipko in premikajte miško. Prikazuje se vam pravokotnik spreminjajoče velikosti z enim mirujočim ogliščem (točka slike, kjer ste prijeli miškino tipko). Spustite miškino tipko in pravokotnik je narisan.
Za obrobo barve ospredja rišite z levo miškino tipko, za obrobo barve ozadja pa z desno miškino tipko.