Orodja / Zbirke slik |

Zbirke slik omogočajo uporabo slik s trakov bitnih slik za vstavljanje v vašo sliko.
Trak bitnih slik je bitna slika, ki vsebuje nanizane sličice.
Za pripravo traku bitnih slik lahko uporabite katerikoli grafični urejevalnik ali pa jih ustvarite iz GIFa z ukazom Datoteka / Izvozi / Trak bitnih slik.
V pogovornem oknu Zbirke slik lahko ustvarite seznam datotek z bitnimi slikami in določene označite s potrditvenim poljem.
V tem seznamu lahko datoteke dodajate, izbrišete in urejate ( ) njihov vrstni red.
Odkljukano potrditveno polje pred datoteko pomeni, da bodo sličice iz te datoteke med vašim delom vidne v posebnem oknu; če potrditveno polje ni odkljukano, okno s sličicami iz te datoteke ne bo vidno.
Okna s sličicami lahko poljubno premikate in jim spreminjate obliko in velikost.
Če katero izmed sličic v oknu sličic kliknete, bo sličica prilepljena na vašo sliko (izbrati morate zavihek "Uredi" v področju slike). Sličica bo prilepljena na enak način, kot z ukazom Uredi / Prilepi. Sličico lahko v mejah svoje slike poljubno premikate.
Pri lepljenju sličice bo narejena barvna pretvorba v skladu z aktivno paleto slike, ki jo obdelujete.
V tej različici prilepljene sličice niso prozorne.