Večkotnik |

Večkotnik - nariše večkotnik z oglišči v izbranih točkah.
Kliknite na prvo točko, zadržite miškin gumb pritisnjen, miško premaknite v drugo točko. Miškini kazalki sledi ravna črta. Spustite miškino tipko - narisana je prva stranica večkotnika. Po vrsti kliknite vse točke, v katerih želite oglišča večkotnika. Ko znova kliknete prvo točko, se risanje zaključi in (odvisno od vrste večkotnika) notranjost pobarva.
Risanje lahko zaključite tudi tako, da v zadnji točki dvokliknete. Hkrati s predzadnjo stranico se izriše tudi zadnja - program poveže zadnjo izbrano točko s prvo. Risanje se zaključi.
Namig: po risanju prve stranice večkotnika lahko postopek nadaljujete na enak način, kot pri prvi črti: premikanje miške s pritisnjeno tipko. Prednost: tudi pri naslednjih stranicah vam ob premikanju miške sledi črta - stranica. Ko miškino tipko spustite, se črta nariše.